Վիրգինիա Տոռեսիլյա

**Վիրջինիա Տորեսիլյա Ռեյես** (; ),իսպանացի ֆուտբոլիստ, «Ատլետիկո Մադրիդ» կանանց ակումբի և Իսպանիայի հավաքականի խաղացող։ Նախկինում հանդես է եկել «Բարսելոնա» և «Մոնպելյե» կանանց ակումբներում։ Հանդես է գալիս հենակետի, բուն կիսապաշտպանի և նույնիսկ հարձակվողի դիրքում։

## Ակումբային կարիերա
Վիրջինիա Տորեսիլան սկսեց հանդես գալ Սերվենսեի «Դեպորտիվո» ակումբում 11 տարեկանում՝ անցնելով նրա պատանեկան համակարգը. 15 տարեկանում նա դարձավ Կոլերենսեի «Դեպորտիվո» կանանց ակումբի խաղացող և իր նորամուտը նշեց հիմնական կազմում՝ դառնալով Իսպանիայի առաջնության (կանանց Սուպերլիգա)պատմության ամենաերիտասարդ դեբյուտանտ ֆուտբոլիստներից մեկը։ Երկու տարի անց նա տեղափոխվեց «Սպորտինգ Ատլետիկո Սիյուտատ դե Պալմա» ակումբ, որտեղ անցկացրեց մեկ մրցաշրջան, իսկ 2012 թվականի հուլիսին մի քանի ամիս տևած դադարից հետո տեղափոխվեց «Բարսելոնա»։ 2012/2013 մրցաշրջանում Տորեսիլան հաղթել է Իսպանիայի առաջնությունում և գավաթում, իսկ սեպտեմբերին և հոկտեմբերին անցկացրել է ՈւԵՖԱ-ի չեմպիոնների լիգայի առաջին հանդիպումները՝ երկու հանդիպումների արդյունքում 0:7 հաշվով զիջելով Լոնդոնի «Արսենալին»։

«Բարսելոնայի» հետ 3 անընդմեջ հաղթանակ, 2015/2016 մրցաշրջանում Տորեսիլան տեղափոխվեց «Մոնպելյե»։ 2019 թվականի հուլիսին Տորեսիլան վերադարձավ պրիմերա՝ երկու տարվա պայմանագիր կնքելով Մադրիդի «Ատլետիկոյի» կանանց ակումբի հետ։

2020 թվականի մայիսի 21-ին Տորեսիլան հայտարարեց, որ իր մոտ ախտորոշվել է գլխուղեղի ուռուցք, և որ մայիսի 18-ին նա վիրահատվել է, ինչի պատճառով սափրել է գլուխը։ Պարզվել է, որ նա բժիշկներին դիմել է մշտական գլխացավի և մեջքի հետ կապված խնդիրների պատճառով. ուռուցքը բարորակ է եղել, սակայն վիրահատական միջամտությունն անհրաժեշտ է եղել։ Հետագա վերականգնման ընթացքում աղջկան բարոյական աջակցություն են ցուցաբերել նաև Լա Լիգայի խաղացողները. «Ատլետիկո Մադրիդ» - «Աթլետիկ Բիլբաո» խաղում (1:1) «Ատլետիկո» - ում հանդես եկող Դիեգո Կոստան գոլի հեղինակ է դարձել առաջին խաղակեսի վերջնամասում, որից հետո գլխավերևում բարձրացրել է Վիրխինիայի անունով մարզաշապիկը։ 2021 թվականի երկրորդ կեսին Վիրջինիան սկսեց մարզվել, իսկ 2022 թվականի հունվարի 23-ին երկար վերականգնումից հետո Վիրջինիան խաղադաշտ վերադարձավ «Ատլետիկոյի» կազմում Իսպանիայի Սուպերգավաթի «Բարսելոնայի» դեմ խաղում, որում նրա նախկին թիմը հաղթեց 7:0 հաշվով-Վիրջինիան խաղադաշտ դուրս եկավ 85-րդ րոպեին հանդիսատեսի ծափահարությունների ներքո։

## Կարիերան հավաքականներում
2012 թվականին 19 տարեկանից ոչ բարձր աղջիկներից կազմված Իսպանիայի հավաքականի կազմում Վիրջինիան հասել Է Եվրոպայի առաջնության եզրափակիչ, որում լրացուցիչ ժամանակում 0:1 հաշվով պարտվել է շվեդուհիներին։ 2013 թվականի հունիսի 28-ին նա իր նորամուտը նշեց Իսպանիայի հավաքականի կազմում Դանիայի դեմ ընկերական խաղում (2:2) Վայլում։ Հաջորդ օրը Իգնասիո Կերեդան նրան ընդգրկել է հավաքականի հայտացուցակում՝ Շվեդիայում կայանալիք Եվրոպայի առաջնությանը մասնակցելու համար. Տորեսիլան դարձել է հայտացուցակի ամենաերիտասարդ ֆուտբոլիստը։ Լինելով պաշտպանողական խաղացող՝ նա պատրաստ էր խաղալ հավաքականի ցանկացած դիրքում։ 2015 թվականին հանդես է եկել Կանադայում կայացած աշխարհի առաջնությունում, իսկ 2019 թվականին Ֆրանսիայում կայացած աշխարհի առաջնությունում։

### Գոլերը հավաքականում

## Ելույթների վիճակագրություն
### Ակումբային վիճակագրություն
2023 թվականի սեպտեմբերի 24-ի դրությամբ

## Ձեռքբերումներ
### Ակումբային
;  «Բարսելոնա»

* Իսպանիայի չեմպիոնուհի (**3**). 2012/13, 2013/14, 2014/15
* Իսպանիայի գավաթակիր (**2**). 2013, 2014
* Կատալոնիայի գավաթակիր (**2**). 2012, 2014

**Ընդամենը.** *7 գավաթներ*

;  **«Ատլետիկո Մադրիդ»**

* Իսպանիայի գավաթակիր (**1**). 2022/23
* Իսպանիայի սուպերգավաթակիր (**1**). 2020/21

**Ընդամենը.** *2 գավաթ*

### Ազգային հավաքականում
* Ալգարվեի գավաթի հաղթող. 2017
* Կիպրոսի գավաթի հաղթող. 2018

## Ծանոթագրություններ

## Արտաքին հղումներ

* 
* 
* Профиль на сайте ЖФК «Монпелье»
* Профиль на сайте ЖФК «Барселона»